stanford-oval/wikipedia huggingface dataset:
จอสส์ วีดอน
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ จอสส์ วีดอน
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 2005 | ล่าสุดขอบจักรวาล |  82% (7.20/10) (189 รีวิว) |  | 74 (34 รีวิว) | 7.8 (306,869‎‎) | $39,000,000 | $40,445,129 |
| 2012 | ดิ อเวนเจอร์ส |  91% (8.10/10) (368 รีวิว) |  | 69 (43 รีวิว) | 8.0 (1,468,924‎‎) | $220,000,000 | $1,518,815,515 |
| 2012 | มัช อะดู อะเบาท์ นัททิง |  86% (7.60/10) (177 รีวิว) |  | 78 (37 รีวิว) | 7.0 (17,124) | — | $5,341,221 |
| 2015 | อเวนเจอร์ส: มหาศึกอัลตรอนถล่มโลก |  76% (6.80/10) (378 รีวิว) |  | 66 (49 รีวิว) | 7.3 (929,546‎‎) | $365,500,000 | $1,405,403,694 |
| เฉลี่ย และ รวม | เฉลี่ย และ รวม |  84% (7.43/10) | 72 | 72 | 7.5 | $624.5 ล้าน | $2,970,005,559 |
0–59% คำวิจารณ์ที่นักวิจารณ์ไม่ชอบ  60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
จอห์น มัลโควิช

| จอห์น มัลโควิช |
| --- | --- |
จอห์น มัลโควิช ในปี 2009
สารนิเทศภูมิหลัง
เกิด:  (1953-12-09) 9 ธันวาคม ค.ศ. 1953 (70 ปี) จอห์น เกวิน มัลโควิช Christopher, Illinois, U.S.
คู่สมรส: Glenne Headly (1982–1988)   Nicoletta Peyran (1989–ปัจจุบัน)
อาชีพ: นักแสดง
ปีที่แสดง: 1976–ปัจจุบัน
จอห์น เกวิน มัลโควิช (อังกฤษ: John Gavin Malkovich) เกิดเมื่อวันที่ 9 ธันวาคม ค.ศ. 1953 เป็นนักแสดง ผู้กำกับ และผู้อำนวยการสร้างชาวอเมริกันเชื้อสายโครเอเชีย  มัลโควิชปรากฏในภาพยนตร์มากกว่า 70 เรื่อง จากผลงานแสดงภาพยนตร์เรื่อง Places in the Heart และ In the Line of Fire ที่ทำให้เขาได้รับการเสนอชื่อเข้าชิงรางวัลออสการ์ ผลงานที่ได้รับเสียงวิจารณ์เช่นเรื่อง น้ำตาสีเลือด, ทุ่งสังหาร, Dangerous Liaisons, Con Air, Being John Malkovich, และ กระชากปมปริศนาคดีอำพราง รวมไปถึงซีรีส์ประวัติศาสตร์อย่าง "จอมจักรพรรดินโปเลียน" (Napoleon 2003)"
แหล่งข้อมูลอื่น

จอห์น มัลโควิช ที่อินเทอร์เน็ตมูวีเดตาเบส
"John Malkovich เก็บถาวร 2012-05-26 ที่ เวย์แบ็กแมชชีน" in conversation with Jim Sharman at the Australian Broadcasting Corporation, Sydney Festival, January 2011
How We Met: John Malkovich & Bella Freud – brief 2008 interview in The Independent
John Malkovich in Mexico เก็บถาวร 2011-07-22 ที่ เวย์แบ็กแมชชีน
จอห์น ลิลเบิร์น

| จอห์น ลิลเบิร์น |
| --- | --- |
 จอห์น ลิลเบิร์น
เกิด: ค.ศ. 1614 บิชอปออคแลนด์, มณฑลเดอแรม
อสัญกรรม: 29 สิงหาคม ค.ศ. 1657
บรรดาศักดิ์: นายทัพฝ่ายรัฐสภา ในสงครามกลางเมืองอังกฤษครั้งที่ 1
ตำแหน่ง: สมาชิกกลุ่มเลเวลเลอร์และนักเขียน
คู่สมรส: เอลิซาเบธ ลิลเบิร์น
ขุนนางอังกฤษ - กษัตริย์อังกฤษ - ชาวอังกฤษ
จอห์น ลิลเบิร์น (อังกฤษ: John Lilburne หรือ Freeborn John) (ราว ค.ศ. 1614 - 29 สิงหาคม ค.ศ. 1657) จอห์น ลิลเบิร์นเป็นนายทัพฝ่ายรัฐสภาในสงครามกลางเมืองอังกฤษครั้งที่ 1ชาวอังกฤษ จอห์นเกิดที่บิชอปออคแลนด์, มณฑลเดอแรม เมื่อราว ค.ศ. 1614 ในช่วงแรกของชีวิตจอห์นเป็นเพียวริตันแต่ต่อมาเปลี่ยนเป็นเควคเคอร์ งานเขียนของจอห์นทางด้านรัฐธรรมนูญได้รับการกล่าวอ้างโดยผู้พิพากษาศาลฎีกาแห่งสหรัฐอเมริกา (Supreme Court of the United States) ว่าเป็นพื้นฐานของรัฐธรรมนูญแห่งสหรัฐอเมริกา
ดูเพิ่ม

สงครามกลางเมืองอังกฤษ
สงครามกลางเมืองอังกฤษครั้งที่ 1
ฝ่ายรัฐสภา
จอห์น บี. กูดอีนาฟ

| จอห์น บี>  กูดอีนาฟ |
| --- | --- |
กูดอีนาฟในปี 2019
เกิด: จอห์น บานนิสเตอร์ กูดอีนาฟ 25 กรกฎาคม ค.ศ. 1922(1922-07-25) เยนา, เยอรมนี
เสียชีวิต: 25 มิถุนายน ค.ศ. 2023(2023-06-25) (100 ปี) ออสติน, รัฐเท็กซัส, สหรัฐอเมริกา
การศึกษา: Yale University (BS) University of Chicago (MS, PhD)
มีชื่อเสียงจาก: Li-ion rechargeable battery Goodenough–Kanamori rules (RAM) random access memory
รางวัล: Japan Prize (2001) Enrico Fermi Award (2009) National Medal of Science (2011) IEEE Medal for Environmental and Safety Technologies (2012) Charles Stark Draper Prize (2014) Welch Award (2017) Copley Medal (2019) Nobel Prize in Chemistry (2019)
อาชีพทางวิทยาศาสตร์
สาขา: ฟิสิกส์
สถาบันที่ทำงาน: Massachusetts Institute of Technology University of Oxford University of Texas at Austin
วิทยานิพนธ์: A theory of the deviation from close packing in hexagonal metal crystals (1952)
อาจารย์ที่ปรึกษาในระดับปริญญาเอก: Clarence Zener
ลูกศิษย์ที่มีชื่อเสียง: Bill David (postdoc)
มีอิทธิพลต่อ: Nevil Francis Mott John C. Slater Philip Warren Anderson
ได้รับอิทธิพลจาก: Akira Yoshino C. N. R. Rao
 
จอห์น บานนิสเตอร์ กูดอีนาฟ (อังกฤษ: John Bannister Goodenough; 25 กรกฎาคม 1922 – 25 มิถุนายน 2023) เป็นนักฟิสิกส์และนักวิทยาศาสตร์ด้านวัสดุชาวอเมริกัน เขาเป็นศาสตราจารย์ที่มหาวิทยาลัยเท็กซัสที่ออสติน เขามีส่วนสำคัญในการพัฒนาแบตเตอรี่ลิเธียมไอออน โดยเฉพาะอย่างยิ่งเขามีส่วนร่วมในการค้นพบวัสดุแคโทดที่สำคัญที่สุด ในปี 2019 ขณะที่เขาอายุ 97 ปี เขาได้รับรางวัลโนเบลสาขาเคมีร่วมกับ เอ็ม. สแตนลีย์ วิตติงแฮม และ อากิระ โยชิโนะ ทำให้เขาเป็นบุคคลที่มีอายุมากที่สุดที่ได้รับรางวัลโนเบล โดยพิธีมอบรางวัลมีขึ้นในวันที่ 10 ธันวาคม 2019
กูดอีนาฟเกิดที่เยนา ประเทศเยอรมนี โดยมีพ่อแม่เป็นชาวอเมริกัน ระหว่างและหลังจบการศึกษาจากมหาวิทยาลัยเยล กูดอีนาฟดำรงตำแหน่งเป็นนักอุตุนิยมวิทยาสำหรับทหารสหรัฐในสงครามโลกครั้งที่สอง เขารับปริญญาเอกในสาขาฟิสิกส์ที่มหาวิทยาลัยชิคาโก และเป็นนักวิจัยที่ MIT Lincoln Laboratory และต่อมาเป็นหัวหน้าห้องปฏิบัติการเคมีอนินทรีย์ที่มหาวิทยาลัยออกซฟอร์ด ตั้งแต่ปี 1986 เขาได้รับตำแหน่งศาสตราจารย์ในคณะวิศวกรรมศาสตร์ที่มหาวิทยาลัยเท็กซัส
ภาษาดารี

| ภาษาดารี |
| --- | --- |
ภาษาเปอร์เซียอัฟกานิสถาน
دری
คำว่า ดารี ในอักษรอาหรับ-เปอร์เซีย (แบบอักษรแนสแทอ์ลีก)
ออกเสียง: [daɾiː]
ประเทศที่มีการพูด: ประเทศอัฟกานิสถาน
จำนวนผู้พูด: ไม่ทราบ (20.5 ล้านคน อ้างถึง1992–2000) ภาษาทางการของประชากรอัฟกานิสถาน 35 ล้านคน
ตระกูลภาษา: อินโด-ยูโรเปียน  อินโด-อิเรเนียนอิหร่านอิหร่านตะวันตกอิหร่านตะวันตกเฉียงใต้ภาษาเปอร์เซียภาษาดารี
ภาษาถิ่น: จังหวัดคาบูล, จังหวัดแบลค์, จังหวัดเฮรัต, จังหวัดบาดัคชาน, หุบเขาปันจชีร์, จังหวัดแลคห์แมน, ซิสตานี, อายมัก, แฮซอเร
ระบบการเขียน: อักษรเปอร์เซีย
สถานภาพทางการ
ภาษาทางการ:  อัฟกานิสถาน
ผู้วางระเบียบ: สถาบันวิชาการทางวิทยาศาสตร์แห่งวิทยาศาสตร์
รหัสภาษา
ISO 639-3: มีหลากหลาย: prs – ภาษาดารี aiq – ภาษาอายมัก haz – ภาษาฮาซารากี
Linguasphere: 58-AAC-ce (Dari) + 58-AAC-cdo & cdp (Hazaragi) + 58-AAC-ck (Aimaq)
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาดารี (ดารี: دری, Darī, [dæɾiː]) หรือ ภาษาเปอร์เซียดารี (ดารี: فارسی دری, Fārsī-yi Darī, [fɒːɾsije dæˈɾi]) เป็นชื่อที่ใช้เรียกภาษาเปอร์เซียสำเนียงหนึ่งที่ใช้พูดในอัฟกานิสถาน และเป็นชื่อทางการที่รัฐบาลอัฟกานิสถานใช้ในรัฐธรรมนูญ ดารีเป็นคำที่รัฐบาลอัฟกานิสถานยอมรับและสนับสนุนเป็นภาษาเปอร์เซียอย่างเป็นทางการตั้งแต่ ค.ศ. 1964 ทำให้มีชื่อเรียกในข้อมูลตะวันตกหลายแห่งว่า ภาษาเปอร์เซียอัฟกานิสถาน หรือ ภาษาเปอร์เซียตะวันออก
ภาษาดารีถูกระบุตามรัฐธรรมนูญอัฟกานิสถานว่าเป็นหนึ่งในสองภาษาทางการของอัฟกานิสถาน อีกภาษาหนึ่งคือภาษาปาทาน ดารีเป็นภาษาที่มีผู้พูดในอัฟกานิสถานมากที่สุด และเป็นภาษาแม่ของประชากรประมาณร้อยละ 40–45 ดารีทำหน้าที่เป็นภาษากลางของประเทศ และสามารถเข้าใจภาษานี้สูงถึงร้อยละ 78 ของประชากร
ภาษาดารีทำหน้าที่เป็นภาษาทางวรรณกรรมและการบริหารในกลุ่มผู้พูดที่ไม่ใช่ภาษาแม่ เช่นชาวปาทานและโมกุลเป็นเวลาหลายศตวรรษก่อนการมาของชาตินิยมสมัยใหม่ และเป็นภาษาที่สืบต่อจากภาษาเปอร์เซียกลางเหมือนภาษาเปอร์เซียแบบอิหร่านและเปอร์เซียแบบทาจิก ภาษานี้ยังเป็นภาษาทางการของศาสนาและวรรณกรรมในจักรวรรดิซาเซเนียน (ค.ศ. 224–651) และเป็นภาษาที่สืบต่อจากภาษาเปอร์เซียโบราณ ภาษาในจักรวรรดิอะคีเมนิด (550–330 ปีก่อนคริสต์ศักราช) ในอดีต ดารี สื่อถึงภาษาเปอร์เซียกลางในศาลของจักรวรรดิซาเซเนียน
จุดกำเนิดของคำว่า “ดารี”

มีความเห็นที่ต่างกันเกี่ยวกับจุดเริ่มต้นของคำว่าดารี นักวิชาการส่วนใหญ่เชื่อว่า ดารี มาจากคำภาษาเปอร์เซีย darbār (دربار) หมายถึง ศาล ความเห็นนี้ได้รับการสนับสนุนจากเอกสารในยุคกลางและประวัติศาสตร์อิสลามยุคต้น
การแพร่กระจายทางภูมิศาสตร์

ในอัฟกานิสถาน ภาษาดารีเปอร์เซียจะถูกเรียกอย่างง่าย ๆ ว่าภาษาเปอร์เซีย ภาษานี้เป็นคนละภาษากับภาษาดารีหรือภาษากาบรีในอิหร่าน ซึ่งเป็นภาษาที่ใช้ในหมู่ผู้นับถือศาสนาโซโรแอสเตอร์.
ภาษากลุ่มอิหร่านยังคงใช้อย่างแพร่หลายในเอเชียกลางทั้งโดยผู้ที่ใช้เป็นภาษาแม่และผู้ที่ใช้เป็นภาษาทางการค้า ในอดีต กลุ่มภาษาอิหร่านตะวันออกเช่น ภาษาแบกเทรีย ภาษาซอกเดีย ภาษาโขตาน และกลุ่มภาษาอิหร่านตะวันตก โดยเฉพาะภาษาพาเทียร์และภาษาเปอร์เซียยุคกลาง เป็นภาษาที่ใช้กันมาก ในปัจจุบันถูกแทนที่ด้วยภาษาเปอร์เซียสมัยใหม่เฉพาะในเขตเทือกเขาปาร์มีที่ยังมีผู้พูดภาษาในกลุ่มอิหร่านตะวันออกเหลืออยู่ เช่น ภาษาซุกนี ภาษาซาริโกลี ภาษายัซกูลามี และภาษาสังเกลชิ-อิซกัศมีร์
ภาษาดารีเปอร์เซียจัดเป็นรูปแบบของภาษาเปอร์เซียสมัยใหม่ ภาษานี้เป็นภาษาหลักในอัฟกานิสถาน โดยเป็นหนึ่งในสองภาษาราชการหลักรองจากภาษาปาทาน ในทางปฏิบัติ ภาษานี้เป็นภาษากลางของชนกลุ่มน้อยหลายกลุ่ม ใช้มากทางภาคเหนือและภาคตะวันตกรวมทั้งในเมืองหลวงคือกรุงคาบูล
ภาษาดารีเปอร์เซียเป็นแหล่งของคำยืมจากภาษาเปอร์เซียสำหรับภาษาในเอเชียใต้ เช่น ภาษาฮินดี ภาษาอูรดู ภาษาปัญจาบ ภาษาเบงกอล และยังเคยเป็นภาษาร าชการทางการปกครองและวัฒนธรรมของจักรวรรดิโมกุล และเป็นภาษากลางตลอดทั้งอินเดียเป็นเวลา 100 ปี คำยืมจากภาษาเปอร์เซียในภาษาอังกฤษ แสดงการออกเสียงอย่างภาษาดารี เช่นdopiaza (= ออกเสียงอย่างอิหร่าน  do-piyāzeh "มีหัวหอม 2 หัว"), gymkhana (-khana = ออกเสียงอย่างอิหร่าน khāneh "บ้าน"), pyjama (= ออกเสียงอย่างอิหร่าน pey-jāmeh )ไก่ติกกา (tikka = ออกเสียงอย่างอิหร่าน tekkeh "ชิ้น")
ความแตกต่างระหว่างภาษาเปอร์เซียในอิหร่านและอัฟกานิสถาน > สัทวิทยา

ความแตกต่างของการออกเสียงในอิหร่านและอัฟกานิสถานสามารถพบเห็นได้ ผู้พูดที่มีการศึกษามักจะเข้าใจอีกภาษาหนึ่งได้ (ยกเว้นการใช้รากศัพท์และสำนวน) ความแตกต่างระหว่างภาษาเปอร์เซียมาตรฐานในอิหร่านซึ่งใช้สำเนียงเตหะรานและภาษาดารีในอัฟกานิสถานซึ่งใช้สำเนียงคาบูลเป็นสำเนียงมาตรฐานได้แก่
การหายไปของสระมัชฮุลในสำเนียงของอิหร่าน สระเสียงยาว  "ē" / "ī" และ "ō" / "ū" ยังคงแยกจากกันในสำเนียงอัฟกานิสถาน แต่รวมกันเป็น "ī" และ "ū" ในอิหร่าน  เช่นคำว่า  شیر 'สิงโต' และ 'นม' are pronounceออกเสียงเหมือนกันในสำเนียงอิหร่านว่า [šīr] ในสำเนียงของอิหร่าน แต่เป็น [šēr] 'สิงโต' และ [šīr] 'นม' ในสำเนียงของอัฟกานิสถาน
เสียงสระประสม  "aw" (/เอา/) และ "ay" (/ไอ/) ในภาษาเปอร์เซียคลาสสิก ออกเสียงเป็น [ow] (/โอว/) และ[ey] (/เอ/) ในสำเนียงอิหร่าน  ส่วนในสำเนียงอัฟกานิสถานยังรักษาเสียงเดิมไว้ได้  เช่น نوروز  ‘ปีใหม่เปอร์เซีย’ ออกเสียงเป็น  [nowrūz] ในอิหร่านและ [nawrōz] ในอัฟกานิสถาน.
สระเสียงสั้น "i" และ "u" มีแนวโน้มของเสียงในสำเนียงอิหร่านเป็น "e" (/อิ/), และ "o" (/ออ/),
การออกเสียง و, อออกเป็นเสียงก้องคล้าย "v" ในภาษาอังกฤษ ส่วนสำเนียงในอัฟกานิสถานออกเสียงคล้าย "w" ในภาษาอังกฤษ.
เสียง "q" (ق) และ "γ" (غ) ในสำเนียงอิหร่านออกเสียงไม่ต่างกันแต่เป็นคนละเสียงในสำเนียงอัฟกานิสถาน
เสียง "a" สั้น(-ه)  เมื่อลงท้ายคำเป็น "e" ในสำเนียงอิหร่าน,
เสียง "a"สั้นเมื่อไม่ลงท้ายคำเป็น [æ] ในสำเนียงอิหร่าน
ความแตกต่างระหว่างภาษาเปอร์เซียในอิหร่านและอัฟกานิสถาน > การเรียงประโยค

รูปประโยคของภาษาดารีไม่ได้ต่างไปจากภาษาเปอร์เซียในอิหร่านมากนัก ความแตกต่างทางไวยากรณ์ที่สำคัญคือการแสดงการกระทำต่อเนื่อง ในอิหร่านใช้กริยาช่วย  (داشتن [dāštan]) วางไว้หน้ากริยาแท้ (มีอุปสรรค "mī-") ในภาษาดารีใช้รูปประโยค "dar hāl-i" (ในขณะที่) และใช้กริยาแท้  คำว่าฉันกำลังไป ในอิหร่าน ใช้ว่า "man dāram mīr(av)am" ส่วนในอัฟกานิสถานใช้ว่า "man dar hāl-i raftan hastam"
ความแตกต่างระหว่างภาษาเปอร์เซียในอิหร่านและอัฟกานิสถาน > คำศัพท์

มีบางคำที่แตกต่างกันระหว่างภาษาเปอร์เซียในอิหร่านและในอัฟกานิสถาน เช่น
| ภาษาไทย | เปอร์เซียในอิหร่าน | ดารีเปอร์เซีย |
| --- | --- | --- |
| พยายาม | سعی کردن | سعی کردن/کوشش کردن |
| พูด | حرف زدن | حرف زدن/گپ زدن |
| ดู | دیدن | سعی کردن/دیدن |
อิทธิพลทางวัฒนธรรมจากอิหร่านต่อภาษาดารี

ความโดดเด่นทางวัฒนธรรมของอิหร่าน (โดยเฉพาะสื่อและการศึกษา) ทำให้ภาษาเปอร์เซียในอิหร่านสามารถเข้าใจได้โดยผู้พูดภาษาดารีในอัฟกานิสถาน และส่งผลต่อภาษาปาทานด้วย
ประวัติศาสตร์

ประวัติศาสตร์ของภาษาดารีมีความสัมพันธ์ใกล้ชิดกับกับการเกิดขึ้นของภาษาเปอร์เซียสมัยใหม่ ที่กลายเป็นภาษาทางวรรณคดีหลังการเข้ามาของศาสนาอิสลาม ดูที่ ภาษาเปอร์เซีย
มุมมองทางการเมืองของภาษา

บางคนไม่ถือว่าผู้พูดภาษาเปอร์เซียในอิหร่านเป็นอีกสำเนียงหนึ่ง คำว่าดารีใช้โดยนักวิชาการในทาจิกิสถานและอิหร่านและไม่เรียกภาษานี้ว่าภาษาเปอร์เซียอัฟกานิสถาน นักภาษาศาสตร์บางคนใช้คำว่าภาษาเปอร์เซียตะวันตกในอิหร่าน และภาษาเปอร์เซียตะวันออกสำหรับภาษาในอัฟกานิสถาน ชื่อของภาษานี้ในอัฟกานิสถานเปลี่ยนจากเปอร์เซียเป็นดารีด้วยเหตุผลทางการเมืองใน พ.ศ. 2507
อ่านเพิ่ม

Lazard, G. "Darī – The New Persian Literary Language" in Encyclopædia Iranica Online Edition.
Phillott, Douglas Craven (1919). Higher Persian grammar for the use of the Calcutta University, showing differences between Afgan and modern Persian; with notes on rhetoric. Calcutta: Baptist Mission Press.
Sakaria, S. (1967) Concise English – Afghan Dari Dictionary, Ferozsons, Kabul, OCLC 600815
Farhadi, A. G. R.('Abd-ul-Ghafur Farhadi)(Abd-ul-ghafûr Farhâdi) (1955) Le Persan Parlé en Afghanistan: Grammaire du Kâboli Accompagné d'un Recueil de Quatrains Populaires de la Région de Kâbol, Centre national de la recherche scientifique or Librairie C. Klincksieck, Paris.
Farhadi, Rawan A. G. (1975) The Spoken Dari of Afghanistan: A Grammar of Kaboli Dari (Persian) Compared to the Literary Language, Peace Corps, Kabul, OCLC 24699677
Zellem, Edward. 2015. "Zarbul Masalha: 151 Afghan Dari Proverbs, 3rd edition". Charleston: CreateSpace.
Zellem, Edward. 2012. "Afghan Proverbs Illustrated". Charleston: CreateSpace.
(Unknown Title). · Ơ ʹ]] ʹ ð ʹ đ ® ʹ ® £ ʹ ® ł · ʹ ʹ ł 1365. 1979.
Harold F. Schiffman Language Policy and Language Conflict in Afghanistan and Its Neighbors (Brill's Studies in South and Southwest Asian Languages) BRILL, Leiden, 1.ed, 2011 ISBN 978-9004201453
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ภาษาดารี
คู่มือการท่องเที่ยว Dari จากวิกิท่องเที่ยว (ในภาษาอังกฤษ)
Dari at Encyclopædia Iranica
Dari language, alphabet and pronunciation
Dari language resources
Dari alphabet เก็บถาวร 2017-12-30 ที่ เวย์แบ็กแมชชีน
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  ลัตเวีย  ญี่ปุ่น
จอห์น ทราโวลตา

| จอห์น ทราโวลตา |
| --- | --- |
จอห์น ทราโวลตาในปี 2018
สารนิเทศภูมิหลัง
เกิด:  (1954-02-18) กุมภาพันธ์ 18, 1954 (70 ปี) จอห์น โจเซฟ ทราโวลตา
คู่สมรส: เคลลี เพรสตัน (1991-2020;เสียชีวิต)
อาชีพ: นักแสดง,นักร้อง,นักเต้น,นักบิน
ปีที่แสดง: 1972-ปัจจุบัน
ลูกโลกทองคำ: Best Actor - Motion Picture Musical or Comedy  1996 Get Shorty
ฐานข้อมูล
IMDb
จอห์น โจเซฟ ทราโวลตา (อังกฤษ: Jonathan Joseph Travolta) เกิดเมื่อ 18 กุมภาพันธ์ ค.ศ. 1954 เป็นนักแสดงชาวอเมริกัน นักร้อง,นักเต้นและนักบิน รุ่งโรจน์ที่สุดในฮอลลีวูด ด้วยหนังดังอย่าง Saturday Night Fever และ Grease ตลอดจนซีรีส์ทางโทรทัศน์ และผลงานเพลงประกอบภาพยนตร์ เขาเหมือนกับคนดังคนอื่น ๆ ที่ยืนอยู่ตรงจุดสูงสุดได้เพียงไม่นาน ช่วงทศวรรษที่ 80 ชื่อเสียงของเขาก็โรยเสียแล้ว และกลายเป็นเพียงความทรงจำจากยุคของเขา ช่วงทศวรรษต่อ ๆ มา เขายังสามารถคืนสู่ความเป็นซูเปอร์สตาร์ได้อีก
แหล่งข้อมูลอื่น

เว็บไซต์ทางการ
จอห์น ทราโวลตา ที่อินเทอร์เน็ตมูวีเดตาเบส
จอห์น วินดัม

| จอห์น วินดัม |
| --- | --- |
ภาพวาดจอห์น วินดัม ในชื่อ จอห์น บี. แฮร์ริส ในนิตยสาร Wonder Stories ฉบับเดือนพฤษภาคม ค.ศ. 1931
เกิด: จอห์น วินดัม ปากส์ ลูคัส เบย์นอน แฮร์ริส 10 กรกฎาคม ค.ศ. 1903(1903-07-10) ดอร์ริดจ์, วอริกเชอร์, อังกฤษ
เสียชีวิต: 11 มีนาคม ค.ศ. 1969(1969-03-11) (65 ปี) ปีเตอส์ฟิลด์, แฮมป์เชอร์, อังกฤษ
อาชีพ: นักเขียน
สัญชาติ: อังกฤษ
แนว: บันเทิงคดีแนววิทยาศาสตร์
จอห์น วินดัม ปากส์ ลูคัส เบย์นอน แฮร์ริส (อังกฤษ: John Wyndham Parkes Lucas Beynon Harris; 10 กรกฎาคม ค.ศ. 1903 – 11 มีนาคม ค.ศ. 1969) เป็นนักเขียนชาวอังกฤษ เกิดที่เมืองดอร์ริดจ์ในวอริกเชอร์ (ปัจจุบันอยู่ในเขตเวสต์มิดแลนส์) เป็นบุตรของจอร์จ เบย์นอน แฮร์ริสกับเกอร์ทรูด ปากส์ มีน้องชายที่ต่อมาเป็นนักเขียนเช่นกันคือ วิเวียน เบย์นอน แฮร์ริส วินดัมใช้ชีวิตวัยเด็กในเขตเอดจ์บาสตันในเมืองเบอร์มิงแฮม เมื่อเขาอายุได้ 8 ปี บิดาและมารดาของเขาแยกกันอยู่ วินดัมเรียนในหลายโรงเรียนก่อนจะเรียนที่โรงเรียนบีเดลส์ จากนั้นเขาทำงานหลายอย่างรวมถึงเขียนเรื่องสั้นให้นิตยสารอเมริกันหลายฉบับ โดยใช้นามปากกาส่วนใหญ่ว่า "จอห์น เบย์นอน" และ "จอห์น เบย์นอน แฮร์ริส"
ในช่วงสงครามโลกครั้งที่สอง วินดัมรับราชการในกระทรวงสารสนเทศ ก่อนจะย้ายไปอยู่กองทหารสื่อสาร นอกจากนี้เขายังส่วนร่วมในการยกพลขึ้นบกที่นอร์ม็องดี หลังสงคราม วินดัมกลับมาเขียนหนังสือ ในปี ค.ศ. 1951 เขาตีพิมพ์นิยายเรื่อง The Day of the Triffids โดยใช้ชื่อจริง นิยายเรื่องนี้ได้รับการตอบรับอย่างล้นหลาม นอกจากนิยายเรื่องนี้แล้ว วินดัมยังมีผลงานที่สำคัญอื่น ๆ ได้แก่ The Chrysalids (ค.ศ. 1955) และ The Midwich Cuckoos (ค.ศ. 1957)
ด้านชีวิตส่วนตัว วินดัมแต่งงานกับเกรซ อิโซเบล วิลสันในปี ค.ศ. 1963 วินดัมเสียชีวิตที่บ้านในเมืองปีเตอส์ฟิลด์ ในปี ค.ศ. 1969
จอห์น มิลตัน

| จอห์น มิลตัน |
| --- | --- |
ภาพเหมือนของมิลตัน วาดในปี ค.ศ. 1629
เกิด: 9 ธันวาคม ค.ศ. 1608(1608-12-09) ชีพไซด์ ลอนดอน อังกฤษ
เสียชีวิต: 8 พฤศจิกายน ค.ศ. 1674(1674-11-08) (65 ปี) บันฮิลล์ ลอนดอน อังกฤษ
อาชีพ: กวี, นักเขียนร้อยแก้ว
ผลงานที่สำคัญ: Paradise Lost, Paradise Regained, Samson Agonistes, Areopagitica

ลายมือชื่อ: 
กวีนิพนธ์เรื่อง "สวรรค์หาย" ของจอห์น มิลตัน
จอห์น มิลตัน (อังกฤษ: John Milton, 9 ธันวาคม พ.ศ. 2151 - 8 พฤศจิกายน พ.ศ. 2217) เป็น กวี เกิดในกรุงลอนดอน ประเทศอังกฤษ จบการศึกษาจากมหาวิทยาลัยเคมบริดจ์และใช้เวลา 6 ปีเต็มในการพักผ่อนไปและศึกษาไปที่ฮอร์ตันซึ่งมิลตันกล่าวว่าเป็นการเตรียมตัวเข้าสู่ชีวิตแห่งการเป็นกวี ที่ฮอร์ตัน มิลตันได้เขียนงานชื่อ L’Allegro และ Il Penseroto (พ.ศ. 2175) Comus (พ.ศ. 2176) และ Lycidas  (พ.ศ. 2180) มิลตันจบการศึกษาอย่างเป็นทางการด้วยการไปทัศนศึกษาที่ประเทศอิตาลี (พ.ศ. 2181-82) กวีนิพนธ์ในภาษาละติน อันเป็นความสามารถที่โดดเด่น ทำให้มิลตันได้รับปริญญาเกียรตินิยม
การมีหัวปฏิวัติที่รุนแรงในระหว่างสงครามกลางเมืองทำให้มิลตันมีชิ้นงานออกมาน้อยมากซึ่งเป็นเวลาต่อเนื่องกันถึง 20 ปี มีจะก็เพียงงานโคลง “ซอนเน็ท” (Sonnets-โครงชนิดหนึ่งมี 14 บรรทัด) ออกมาเป็นครั้งคราว เมื่อมิลตันกลับลอนดอนในปี พ.ศ. 2182 เขากลายเป็นนักโต้เถียงเกี่ยวกับการปฏิวัติและตีพิมพ์หนังสือเล่มเล็กเป็นชุดออกมาต่อต้านการปกครองคณะสงฆ์โดยบิชอพ (พ.ศ. 2185)  เรื่องการหย่าร้าง (พ.ศ. 2186) เรื่องเสรีภาพของหนังสือพิมพ์ (Areopagitica) (พ.ศ. 2187) และเรื่องการสนับสนุนให้ปลงพระชนม์พระมหากษัตริย์ (พ.ศ. 2192) ต่อมามิลตันได้รับการแต่งตั้งเป็นผู้แก้ต่าง (Apologist) เป็นทางการของเครือจักรภพ
จอห์น มิลตัน ตาบอดตั้งแต่ปี พ.ศ. 2195 แต่หลังจากระบอบกษัตริย์ฟื้นกลับคืนโดยพระเจ้าชาลส์ ที่ 2 ได้ขึ้นเสวยราชอีกครั้งหนึ่ง มิลตันก็ได้หนีไปซ่อนตัว และจากนี้มิลตันก็ได้ทุ่มเทชีวิตให้กับงานกวีนิพนธ์และได้ผลิตผลงานออกมาเป็นจำนวนมาก ถือกันว่าเป็นรองก็เพียงวิลเลียม เช็คสเปียร์เท่านั้น โครงเรื่องของกวีนิพนธ์สำคัญเรื่อง “แพระไดส์ลอสต์” (Paradise Lost) ได้มีอยู่ในใจของมิลตันมาตั้งแต่ปี พ.ศ. 2184 หนังสือ 3 เล่มแรกสะท้อนให้เห็นชัยชนะอย่างพระเจ้าและในเล่มสุดท้ายของชุด 12 เล่ม เขียนเมื่อ พ.ศ. 2206 กลับเต็มไปด้วยความสิ้นหวังประดุจพระเจ้าไม่ได้มีอยู่ในโลกนี้ จากนี้มิลตันได้เขียนงานออกมาอีก 2 ชิ้นในปี พ.ศ. 2214 คือ “สวรรค์กลับคืน” (Paradise Regained)  และ “ความปวดร้าวทรมานของแซมซัน” (Samson Agonists)
จอห์น มิลตัน มีชีวิตอยู่ตรงกับรัชสมัยสมเด็จพระเอกาทศรถและสมเด็จพระนารายณ์มหาราชสมัยอยุธยา
แหล่งข้อมูลอื่น

"The masque in Milton's Arcades and Comus" by Gilbert McInnis
How Milton Works by Stanley Fish เก็บถาวร 2007-12-28 ที่ เวย์แบ็กแมชชีน
Milton's cottage
ผลงานของ John Milton ที่โครงการกูเทินแบร์ค
Famous quotations เก็บถาวร 2010-03-11 ที่ เวย์แบ็กแมชชีน
Milton's Paradise: exhibit review: marking the poet's 400th 2008 ArtsEditor.com article
Site dedicated to Milton
Books on Milton's life and works เก็บถาวร 2008-12-07 ที่ เวย์แบ็กแมชชีน
Open Milton เก็บถาวร 2016-01-11 ที่ เวย์แบ็กแมชชีน - an open set of Milton's works, together with ancillary information and tools, in a form designed for reuse, launched on Milton's 400th Birthday by the Open Knowledge Foundation
Milton Reading Room เก็บถาวร 2002-04-03 ที่ เวย์แบ็กแมชชีน – online, almost fully annotated, collection of all of Milton's poetry and selections of his prose
Milton-L Homepage - A scholarly website devoted to the life, literature and times of Milton.  It hosts the webpage for the Milton Society of America, as well as the Milton listserv, an Internet discussion group for Milton.
Milton index entry at Poets' Corner
จอร์จ แพลนแทเจเนต ดยุกที่ 1 แห่งแคลเรนซ์

| จอร์จ แพลนแทเจเนต ดยุคแห่งแคลเรนซ์ที่ 1 |
| --- | --- |
จอร์จ แพลนแทเจเนต ดยุคแห่งแคลเรนซ์
เกิด: 21 ตุลาคม ค.ศ. 1449
อสัญกรรม: 18 กุมภาพันธ์ ค.ศ. 1478~(28 ปี)
บรรดาศักดิ์: สมาชิกในราชตระกูลยอร์คแลงคาสเตอร์
คู่สมรส: อิซาเบล เนวิลล์ ดัชเชสแห่งแคลเรนซ์
บุตร: มาร์กาเร็ต โพล เคานเทสแห่งซอลสบรีที่ 8 เอ็ดเวิร์ด แพลนทาเจเน็ท เอิร์ลแห่งวอริคที่ 17
ขุนนางอังกฤษ - กษัตริย์อังกฤษ - ชาวอังกฤษ
จอร์จ แพลนแทเจเนต ดยุกที่ 1 แห่งแคลเรนซ์ (อังกฤษ: George Plantagenet, 1st Duke of Clarence; 21 ตุลาคม ค.ศ. 1449 – 18 กุมภาพันธ์ ค.ศ. 1478) เป็นบุตรชายคนที่สามของริชาร์ด แพลนแทเจเนต ดยุกที่ 3 แห่งยอร์ก และซิซิลิ เนวิลล์ และเป็นพระอนุชาของพระเจ้าเอ็ดเวิร์ดที่ 4 และพระเชษฐาของพระเจ้าริชาร์ดที่ 3 
ดยุคแห่งแคลเรนซ์มีบทบาทสำคัญในความขัดแย้งในการอ้างสิทธิในการครองราชบัลลังก์ที่ทำให้เกิดสงครามดอกกุหลาบ และถูกประหารชีวิตในข้อหากบฏต่อแผ่นดินในการวางแผนโค่นราชบัลลังก์ของพระเชษฐาพระเจ้าเอ็ดเวิร์ดที่ 4
วัยเยาว์

จอร์จ แพลนแทเจเนตเป็นบุตรชายที่รอดชีวิตคนที่สามของริชาร์ด แพลนแทเจเนต ดยุคแห่งยอร์กและเซซิลี เนวิลล์ เกิดเมื่อวันที่ 21 ตุลาคม ค.ศ. 1449 ที่ปราสาทดับลิน ในช่วงที่บิดากำลังทำหน้าที่เป็นข้าหลวงใหญ่แห่งไอร์แลนด์ จอร์จมีพี่น้องร่วมบิดามารดาสองคน คือ เอ็ดเวิร์ด (ต่อมาคือพระเจ้าเอ็ดเวิร์ดที่ 4 แห่งอังกฤษ) และริชาร์ด (ต่อมาคือพระเจ้าริชาร์ดที่ 3 แห่งอังกฤษ)
ดยุกแห่งยอร์ก บิดาของจอร์จเป็นบุคคลสำคัญในสงครามดอกกุหลาบ โดยเป็นผู้ท้าทายฝ่ายแลงคัสเตอร์ด้วยการอ้างสิทธิ์ในบัลลังก์อังกฤษจนถูกสังหารในสมรภูมิเวคฟิลด์ในเดือนธันวาคม ค.ศ. 1460 ศีรษะของเขาถูกสวมมงกุฎกระดาษเป็นการเยาะเย้ยและถูกเสียบประจานที่มิกเคิลเกตในเมืองยอร์ก เอ็ดมันด์ เอิร์ลแห่งรัตแลนด์ บุตรชายคนที่สองของดยุคก็ถูกสังหารในสมรภูมิเดียวกัน เพื่อความปลอดภัยมารดาของจอร์จได้ส่งตัวจอร์จกับน้องชาย คือ ริชาร์ด ไปบูร์กอญ
เอ็ดเวิร์ด เอิร์ลแห่งมาร์ช พี่ชายของจอร์จสานต่อการอ้างสิทธิ์ในบัลลังก์ของฝ่ายยอร์กและเอาชนะฝ่ายแลงคัสเตอร์ได้ที่มอร์ติเมอร์ส์ครอสในเดือนกุมภาพันธ์ ค.ศ. 1461 จากนั้นได้ประกาศตนเป็นกษัตริย์ที่ทาวตันในยอร์กเชอร์ในวันที่ 29 มีนาคม ซึ่งตรงกับวันอาทิตย์ใบลานของปี ค.ศ. 1461 เอ็ดเวิร์ดปราบกองกำลังแลงคัสเตอร์ภายใต้การนำของดยุคแห่งซอเมอร์เซ็ตและเดินทางเข้าสู่ลอนดอนในเดือนมิถุนายน จากนั้นได้เข้ารับการสวมมงกุฎเป็นพระเจ้าเอ็ดเวิร์ดที่ 4 ที่วิหารเวสต์มินสเตอร์
การเสียชีวิต

มีบันทึกว่าดยุคแห่งแคลเรนซ์มีภาวะหวาดระแวง เขาบอกตัวเองว่าภรรยาของตนถูกแองแกเรตต์ ทวีนโฮผู้เป็นข้ารับใช้วางยาพิษ เธอถูกนำตัวขึ้นศาลที่วอริค เธอถูกตัดสินให้มีความผิดโดยคณะลูกขุนที่ถูกดยุคแห่งแคลเรนซ์ควบคุมและถูกจับแขวนคอ มีบันทึกว่าดยุคแห่งแคลเรนซ์ได้ปล่อยข่าวลือว่าพระเจ้าเอ็ดเวิร์ดเป็นบุตรนอกสมรสที่เกิดจากการสมรสอันผิดกฎหมายของดัชเชสเซซิลีแห่งยอร์กกับพลธนูเบลย์บอร์น และมีบันทึกว่าเขาคาใจเรื่องความสมบูรณ์ทางกฎหมายในการสมรสของพระเจ้าเอ็ดเวิร์ดกับพระราชินีเอลิซาเบธ วูดวิลล์
กษัตริย์ผู้เป็นพี่ชายได้ทำการเตือนน้องชายด้วยการกล่าวหาจอห์น สแตซีย์ คนในครัวเรือนของดยุคแห่งแคลเรนซ์ว่าใช้อาคมมนตร์ดำจนถูกตัดสินให้ประหารชีวิต ดยุคแห่งแคลเรนซ์ได้ปรากฏตัวที่ห้องประชุมสภาในเวสต์มินสเตอร์และยืนกรานให้นักบวชอ่านคำตัดสินว่าสแตซีย์ไม่มีความผิด เชื่อกันว่าเขาเป็นผู้ชักใยอยู่เบื้องหลังการลุกฮือในเคมบริดจ์เชอร์ พระเจ้าเอ็ดเวิร์ดที่หมดความอดทนและถูกโน้มน้าวจนเชื่อว่าดยุคแห่งแคลเรนซ์หมายตาบัลลังก์ของพระองค์ได้กล่าวหาน้องชายของตนว่าทำตัวอยู่เหนือกฎหมายจากกรณีแขวนคอแองแกเรตต์ ทวีนโฮ จึงมีพระบัญชาให้จับกุมตัวดยุคและส่งตัวไปจองจำที่หอคอยแห่งลอนดอนด้วยข้อหาทรยศต่อประเทศ
ในเดือนมกราคม ค.ศ. 1478 กษัตริย์พิจารณาคดีการจับกุมน้องชายต่อหน้าสภานิติบัญญัติ ทั้งสองสภาของสภานิติบัญญัติผ่านร่างกฎหมายริบทรัพย์ของผู้ก่อกบฏและมีคำตัดสินให้ประหารชีวิตดยุคแห่งแคลเรนซ์ในวันที่ 7 กุมภาพันธ์ ค.ศ. 1478 ทว่าการประหารชีวิตเกิดขึ้นอย่างลับๆ ในหอคอยแห่งลอนดอนในวันที่ 18 กุมภาพันธ์ ขณะดยุคแห่งแคลเรนซ์มีอายุได้ 28 ปี ร่างของเขาถูกส่งไปวิหารทูว์กส์บรีเพื่อฝังเคียงข้างอิซาเบล เนวิลล์ผู้เป็นภรรยา ต่อมาร่างของเขาได้ถูกขุดขึ้นมาและพบว่าไม่มีร่องรอยของการตัดหัวซึ่งเป็นวิธีการทั่วไปที่ใช้ในการประหารชีวิตขุนนางในยุคนั้น จึงเกิดเรื่องเล่าว่าการประหารชีวิตของเขาถูกจัดขึ้นในหอคอยโบวเยอร์ด้วยการจับกดในถังมาล์มซีย์ไวน์
เอ็ดเวิร์ด เอิร์ลแห่งวอริค บุตรชายของดยุคแห่งแคลเรนซ์ ด้วยมีสายเลือดใกล้ชิดกับบัลลังก์จึงถูกพระเจ้าเฮนรีที่ 7 จับขังไว้ในหอคอยแห่งลอนดอนและถูกประหารชีวิตในเดือนพฤศจิกายน ค.ศ. 1499 ด้วยข้อหาทรยศ มาร์กาเร็ต เคาน์เตสแห่งซอลส์บรี ธิดาของดยุคแห่งแคลเรนซ์ซึ่งเป็นแพลนแทเจเนตคนสุดท้ายถูกพระเจ้าเฮนรีที่ 8 ประหารชีวิตในวันที่ 27 พฤษภาคม ค.ศ. 1541 เช่นเดียวกับเฮนรี โพล บารอนมอนตากู บุตรชายคนโตของเธอ
บรรดาศักดิ์

ค.ศ. 1461 ดยุคแห่งแคลเรนซ์ และอัศวินแห่งการ์เตอร์
ค.ศ. 1462 ข้าหลวงใหญ่แห่งไอร์แลนด์
ค.ศ. 1472 เอิร์ลแห่งซอลสบรี
ดูเพิ่ม

สงครามดอกกุหลาบ
ราชวงศ์ยอร์ค
จอร์จ แพลนแทเจเนต ดยุคแห่งแคลเรนซ์
หน้าต่างกระจกสีภาพจอร์จแพลนแทเจเนตและอิซาเบล เนวิลล์ ที่ปราสาทคาร์ดิฟฟ์